|  |  |  |
| --- | --- | --- |
|  |  | **Άγιος Νικόλαος 1/7/2020** **Αρ. Πρωτ.2443** |
|  |  |
|  |  |
|  |  |  |  |
|  |  |  |  |
|  |  **ΑΠΟΦΑΣΗ** |  |  |
|  |  |  |  |

**ΠΡΟΚΗΡΥΞΗ ΕΚΛΟΓΩΝ ΓΙΑ ΤΗΝ ΑΝΑΔΕΙΞΗ ΔΙΕΥΘΥΝΤΗ ΤΟΥ ΕΡΓΑΣΤΗΡΙΟΥ**

 **«ΔΙΟΙΚΗΤΙΚΉΣ ΟΙΚΟΝΟΜΙΚΗΣ ΚΑΙ ΣΥΣΤΗΜΑΤΩΝ ΑΠΟΦΑΣΕΩΝ»**

**του Τμήματος Διοικητικής Επιστήμης του ΕΛΜΕΠΑ**

Ο πρόεδρος του Τμήματος Διοικητικής Επιστήμης του Ελληνικού Πανεπιστημίου έχοντας υπόψη:

1. Τις διατάξεις του Ν. 4485/2017 (ΦΕΚ 114/τ.Α/04-08-2017) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις»,
2. Τις διατάξεις του Ν. 4610/2019 (ΦΕΚ 70 τ.Α΄/7-5-2019) «Συνέργειες Πανεπιστημίων και ΤΕΙ πρόσβαση στην τριτοβάθμια εκπαίδευση, πειραματικά σχολεία Γενικά Αρχεία του Κράτους και λοιπές διατάξεις»
3. Tις διατάξεις του Ν.4009/2011(ΦΕΚ 195/Τ.Α/6-9-2011) όπως τροποποιήθηκαν και ισχύουν
4. Τις διατάξεις του Ν. 4692/2020 (ΦΕΚ 111 τ.Α΄/12-6-2020) «Aναβάθμιση του Σχολείου και άλλες διατάξεις)
5. Tη Αριθμ. 77561/Ζ1/19 Ιουνίου 2020/ΦΕΚ 2481/Τ΄Β΄/16-6-2020 Υπουργική Απόφαση με θέμα : Διαδικασία ηλεκτρονικής ψηφοφορίας για την ανάδειξη του Πρύτανη και των Αντιπρυτάνεων των Α.Ε.Ι. , των μονομελών οργάνων των ακαδημαϊκών μονάδων των Α.Ε.Ι., καθώς και των Διευθυντών Κλινικών, Εργαστηρίων και Μουσείων που λειτουργούν στο πλαίσιο ακαδημαϊκών μονάδων των Α.Ε.Ι.

6)Τη με αρ. 2925//Φ20/29-5-2020 (ΦΕΚ2355/τ. Β/129-6-2020) απόφαση πρύτανη του ΕΛΜΕΠΑ με θέμα : Ίδρυση εργαστηρίου, με τίτλο **« Εργαστήριο Διοικητικής Οικονομικής και Συστημάτων Αποφάσεων»** του Τμήματος Διοικητικής Επιστήμης και Τεχνολογίας του Ελληνικού Μεσογειακού Πανεπιστημίου και καθορισμός του ΕσωτερικούΚανονισμού

7)Το με αρ. 27/30-4-2020 απόσπασμα πρακτικού της συνεδρίασης της συγκλήτου του Ελληνικού Μεσογειακού Πανεπιστημίου

8)Τις διατάξεις των άρθρων 2, 3 και 4 του Ν. 3861/2010 (Α’ 112 ) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «ΠΡΟΓΡΑΜΜΑ ΔΙΑΥΓΕΙΑ» και άλλες διατάξεις», όπως τροποποιήθηκε με το άρθρο 23 του Ν. 4210/2013 (Α’ 254) «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες Διατάξεις».

**ΑΠΟΦΑΣΙΣΕ**

**Την προκήρυξη εκλογών για την ανάδειξη Διευθυντή του Eργαστηρίου «Διοικητικής Οικονομικής και Συστημάτων Αποφάσεων» του Τμήματος Διοικητικής Επιστήμης και Τεχνολογίας του ΕΛΜΕΠΑ με θητεία τριών ετών (3).**

Ως ημερομηνία διεξαγωγής των εκλογών ορίζεται η **28η Iουλίου 2020, ημέρα Tρίτη** και από τις **12:00 έως 15:00**.

Καλούνται τα ενδιαφερόμενα μέλη ΔΕΠ για τη θέση του Διευθυντή εργαστηρίου με τίτλο **«Διοικητικής Οικονομικής και Συστημάτων Αποφάσεων»** που πληρούν τις προυποθέσεις που ορίζονται από την ισχύουσα νομοθεσία να υποβάλλουν την υποψηφιότητα στη γραμματεία του τμήματος αυτοπροσώπως ή δια εξουσιοδοτημένου εκπροσώπου με κατάθεση υπογεγραμμένης αίτησης.

Επιστολικά, με συστημένη επιστολή προς τον πρόεδρο, του Τμήματος Διοικητικής Επιστήμης και Τεχνολογίας του ΕΛΜΕΠΑ. με την ένδειξη «Αίτηση εκδήλωσης ενδιαφέροντος για τη θέση Διευθυντή του εργαστηρίου **Διοικητικής Οικονομικής και Συστημάτων Αποφάσεων»** στη Διεύθυνση Φουρνιά Λακώνια 72100 Αγιος Νικόλαος.

Ηλεκτρονικά, στο email: κalarhaki@hmu. gr

**Έως και την Τετάρτη 15 Ιουλίου 2020**

**Α. Υποψηφιότητες**

Υποψήφιοι για τη θέση του Διευθυντή μπορούν να είναι μέλη Δ.Ε.Π. του Τμήματος Διοικητικής Επιστήμης και Τεχνολογίας αντίστοιχου γνωστικού αντικειμένου με το αντικείμενο του Εργαστηρίου.

Η θητεία του Διευθυντή είναι τριών (3) ετών. Είναι δυνατή η εκλογή του ίδιου προσώπου ως Διευθυντή για περισσότερες από μία θητείες. Η ιδιότητα του Διευθυντή δεν είναι ασυμβίβαστη με την ιδιότητα μονοπρόσωπου οργάνου ή μέλους συλλογικού οργάνου Α.Ε.Ι. Δεν μπορεί να είναι υποψήφιοι και να εκλεγούν εκείνοι που αποχωρούν λόγω συμπλήρωσης του ανώτατου ορίου ηλικίας κατά τη διάρκεια της προκηρυσσόμενης θέσης.

**Β. Εκλεκτορικό Σώμα**

Το σώμα εκλεκτόρων για την εκλογή Διευθυντή απαρτίζεται από το σύνολο των μελών Δ.Ε.Π. της συνέλευσης του Τμήματος

**Γ. Ευθύνη διεξαγωγής της εκλογικής διαδικασίας**

Την ευθύνη διεξαγωγής της εκλογικής διαδικασίας έχει το όργανο διενέργειας εκλογών (Ο.Δ.Ε.), ήτοι ο επικεφαλής της ακαδημαϊκής μονάδας στην οποία εντάσσεται και λειτουργεί το εργαστήριο. Το όργανο διενέργειας εκλογών οφείλει να διασφαλίζει την ουσιαστική και ακώλυτη άσκηση του εκλογικού δικαιώματος των μελών του εκλεκτορικού σώματος όπως αυτό εκάστοτε ορίζεται στην κείμενη νομοθεσία, να παρακολουθεί την ορθή και ομαλή διεξαγωγή της ηλεκτρονικής ψηφοφορίας, να υποβοηθά και να επιλύει οιοδήποτε ζήτημα προκύπτει κατά τη διάρκεια αυτής, καθώς και να συντάσσει και να υπογράφει το τελικό πρακτικό εκλογής.

**Δ. Εκλογική Διαδικασία**

Η εκλογική διαδικασία θα διεξαχθεί αποκλειστικά μέσω ηλεκτρονικής ψηφοφορίας, μέσω του ειδικού πληροφοριακού συστήματος (Σύστημα «ΖΕΥΣ») του εθνικού δικτύου υποδομών τεχνολογίας και έρευνας (Ε.Δ.Υ.Τ.Ε.), σύμφωνα με τα οριζόμενα στην με αριθμό 77561/Ζ1/19-06-2020 (Β2481 κοινή υπουργική απόφαση). Διευθυντής εκλέγεται ο υποψήφιος που συγκεντρώνει την απόλυτη πλειοψηφία των έγκυρων ψήφων. Αν κανένας υποψήφιος δεν συγκεντρώσει την απόλυτη πλειοψηφία η ψηφοφορία επαναλαμβάνεται την ίδια μέρα μεταξύ των δύο πρώτων σε ψήφους υποψηφίων, οπότε και εκλέγεται ο υποψήφιος που συγκεντρώνει τις περισσότερες ψήφους. Σε περίπτωση ισοψηφίας διενεργείται κλήρωση από τον επικεφαλή της οικείας ακαδημαϊκής μονάδας παρουσία των ισοψηφισάντων σύμφωνα με τα όσα ορίζονται στην παράγραφο 2 του άρθρου 29 του Ν. 4485/2017. Η παρούσα προκήρυξη θα αναρτηθεί στο πρόγραμμα ΔΙ@ΥΓΕΙΑ της Σχολής Επιστημών Διοίκησης και Οικονομίας και στο διαδικτυακό τόπο του Τμήματος.

Κοινοποίηση:

- Μέλη ΔΕΠ της Συνέλευσης του Τμήματος

- Πρυτανεία

- Διεύθυνση Διοικητικού

- Τμήμα Διοικητικής Μέριμνας και Πρωτοκόλλου

 Ο ΠΡΟΕΔΡΟΣ ΤΟΥ ΤΜΗΜΑΤΟΣ

 ΠΑΝΑΓΙΩΤΑΚΗΣ ΚΩΝ/ΝΟΣ

 ΑΝΑΠΛΗΡΩΤΗΣ ΚΑΘΗΓΗΤΗΣ